 Marka madaxweynaha la doorto waxaa lagu qiimeeyaa hadba sida uu u fuliyo ballanqaadkii uu sameeyay markii la dooranayay, waxaana saansaankiisa waxqabad la eegaa Boqolka maalmood ee ugu horreeya xil qabashadiisa, maalmahaasi haddii uu wax muuqda oo la taaban karo uu qabto amaba uu qaban waayo ayaa waxaa haddana la eegaa sanad kadib waxa uu qabtay, haddii uu noqdo mid ka dhabeeya ballanqaadyadii uu sameeyay, lana arko inuu waxqabad fiican la yimid si aad ah ayaa loo soo dhaweeyaa, waxaana yaraada mucaaradkiisa, laakiin haddii uu waxqabad la taaban karo la iman waayo uuna ka rumayn waayo ballanqaadyadii uu horay u sameeyay waa laga niyad jabaa, mucaarado badan ayuuna yeeshaa, mana suuragalayso in dib dambe loo soo doorto. 